शामली. बीते तीन दिसंबर को कांधला थानाक्षेत्र में दूसरे समुदाय के लड़के के साथ गायब हुई लड़की को पुलिस ने शनिवार रात दिल्ली से बरामद कर लिया। युवती को मेडिकल चेकअप के लिए भेजा गया। अब सोमवार को मुजफ्फरनगर कोर्ट में युवती के बयान को दर्ज किया जाएगा। मामले में पुलिस ने एक आरोपी को अरेस्ट कर लिया है, जबकि मुख्य आरोपी अब तक फरार है। दूसरी ओर, घटना के बाद हुई महापंचायत और उसमें दिए गए विवादित बयान के बाद से जिले में तनावपूर्ण स्थिति बरकरार है।
क्या था पूरा मामला
दरअसल, बीते तीन दिसंबर को बीए क्लास की स्टूडेंट अपने घर में किराए पर रहने वाले एक दूसरे समुदाय के लड़के के साथ भाग गई थी। इस मामले में काफी तनाव हो गया था। इसके बाद 25 दिसंबर को सर्वसमाज की महापंचायत आयोजित की गई थी, जिसमें बीजेपी एमएलए और बीजेपी एमपी सहित कई हिंदू और किसान संगठन के नेताओं ने भाग लिया था। यहां बीजेपी नेताओं ने पुलिस अफसरों को सपा सरकार के नेताओं से संरक्षित बताया था। बीजेपी नेता सुरेश राणा ने कहा था कि प्रदेश में लड़कियों का कहीं भी आना-जाना सुरक्षित नहीं है। उन्होंने इस मामले को आने वाले विधानसभा सत्र में भी उठाने की बात कही थी।
बयान से हुआ था विवाद
बता दें कि सर्वसमाज की जो महापंचायत आयोजित की गई थी, उसमें विश्व हिंदू परिषद के नेता यशवीर सिंह ने पैगंबर मोहम्मद के खिलाफ आपत्तिजनक भाषण दिया था। इस दौरान वहां मौजूद दूसरे बीजेपी नेताओं ने उन्हें मंच से भाषण देने से रोका भी था, लेकिन महापंचायत के बाद मुस्लिम समुदाय के लोगों ने यशवीर के कथित आपत्तिजनक भाषण को लेकर प्रदर्शन किया था। सर्वसमाज की इस पंचायत के विरोध में अल्पसंख्यक समाज की ओर से भड़काऊ भाषण देने और बिना अनुमति की पंचायत आयोजित करने को लेकर पुलिस में तहरीर दी गई। फिलहाल पुलिस ने यशवीर सिंह को छोड़कर किसी भी बीजेपी नेता के खिलाफ अब तक केस दर्ज नहीं किया है। आरोपी यशवीर सिंह की तलाश में पुलिस लगातार छापे मार रही है। वहीं, इस दौरान मंच पर मौजूद रहे बीजेपी सांसद हुकुम सिंह, बीजेपी एमएलए सुरेश राणा समेत कई दूसरे लोगों की भूमिका की भी जांच चल रही है।
आगे की स्लाइड्स में देखिए, फोटोज...
hin_Deva hin_Deva hin_Deva hin_Deva hin_Deva hin_Deva